Stakeholders Requirements Specification

Εταιρίες Παραγωγής Ηλεκτρικής Ενέργειας

# Εισαγωγή

## Ταυτότητα - επιχειρησιακοί στόχοι

Η εν λόγω πλατφόρμα προσελκύει το ενδιαφέρον των διαφόρων εταιρειών παραγωγής ηλεκτρικής ενέργειας, καθώς μπορεί να αποτελέσει ένα ισχυρό εργαλείο για την παρακολούθηση της ίδιας της αγοράς της ηλεκτρικής ενέργειας σε διάφορες χρονικές περιόδους, ακόμη και σε μελλοντικές αξιοποιώντας τα διάφορα μοντέλα προβλέψεων. Συγκεκριμένα, περίοδοι είτε υψηλών είτε χαμηλών ποσοστών κατανάλωσης είναι χρήσιμο να γνωστοποιούνται καθώς αφορούν άμεσα την διαμόρφωση των τιμών πώλησης και αγορά της ενέργειας. Παράλληλα, η ύπαρξη δεδομένων για τις διάφορες χώρες τις Ευρώπης δίνει τη δυνατότητα στους ενδιαφερομένους να αξιολογήσουν – εκτιμήσουν οποιεσδήποτε επιχειρησιακές αποφάσεις σχετικές με επενδύσεις σε περιοχές εκτός των αντίστοιχων εδρών. Τέλος, ο διαδικτυακός τόπος ενδέχεται να αποτελέσει χώρος διαφήμισης της εκάστοτε εταιρίας σε πιθανούς πελάτες της.

## Περίγραμμα επιχειρησιακών λειτουργιών

Οι λειτουργίες που δύναται να επιτελέσει κάθε εταιρία παραγωγής ηλεκτρικής ενέργειας συνοψίζονται στις ακόλουθες:

1. Σύνδεση στο σύστημα , μέσω λογαριασμού της επιχείρησης. (Ενδέχεται σε κάθε επιχείρηση να αντιστοιχούν περισσότεροι από ένας λογαριασμοί, που αντιστοιχούν στα διάφορα τμήματά της)
2. Πρόσβαση στα σύνολα δεδομένων
3. Ειδοποιήσεις προς τον/τους λογαριασμούς αυτούς σχετικά με την ενημέρωση συγκριμένων συνόλων δεδομένων που έχει επιλέξει το κάθε νομικό πρόσωπο.
4. Δημιουργία και διαχείριση διαφημιστικών μηνυμάτων που αφορούν την εκάστοτε εταιρία.

# Αναφορές - πηγές πληροφοριών

Οι πληροφορίες που διαχειρίζεται , αναλύει και διαθέτει το σύστημά ανακτώνται από τον δικτυακό τόπο transparency.entsoe.eu.

# Λειτουργικές απαιτήσεις επιχειρησιακού περιβάλλοντος

## 3.1 Επιχειρησιακές διαδικασίες

Για την δυνατότητα διαφήμισης κάποιου νομικού προσώπου στις διάφορες διεπαφές της πλατφόρμας απαιτείται η συνεννόηση κάποιου εκπροσώπου της εταιρίας με τον αντίστοιχο εκπρόσωπο των διαχειριστών, συντηρητών και σχεδιαστών της πλατφόρμας. Αυτή μπορεί να πραγματοποιηθεί με τη συμπλήρωση κάποιας σχετικής φόρμας, την αποστολή κάποιου mail είτε ακόμη με την άμεση τηλεφωνική επικοινωνία των παραπάνω.

Για την ανάκτηση των συνόλων δεδομένων ο εκάστοτε χρήστης της εταιρίας:

* Σύνδεση στο σύστημα με τα διαπιστευτήρια της εταιρίας
* Επιλογή του συνόλου δεδομένων ενδιαφέροντος (ActualTotalLoad/DayAheadTotalForecast/AggregatedGenerationPerType/ΑctualTotalLoad-vs-Forecast)
* Συμπλήρωση των κατάλληλων παραμέτρων:
* Επιλογή χώρας
* Επιλογή χρονικής ανάλυσης δεδομένων (πιθανές τιμές ανά 15, 30 , 60 λεπτά)
* Εισαγωγή της ημερομηνίας για της οποίας τα δεδομένα ενδιαφέρεται.
  + Επιλογή χώρας
  + Επιλογή χρονικής ανάλυσης δεδομένων (πιθανές τιμές ανά 15, 30 , 60 λεπτά)
  + Εισαγωγή της ημερομηνίας για της οποίας τα δεδομένα αυτά.

Σε περίπτωση που επιλεχθεί το πεδίο δεδομένων AggregatedGenerationPerType οφείλεται να δηλωθεί και ο τύπος παραγωγής ηλεκτρικής ενέργειας (π.χ. Fossil Oil shale, Biomass, Geothermal κ.λ.π. ή All για την παροχή όλων των τύπων)

## 3.2 Δείκτες ποιότητας

Μερικοί από τους δείκτες ποιότητας, που αφορούν εταιρίες παραγωγής ηλεκτρικής ενέργειας είναι οι ακόλουθοι:

* Η συχνότητα ενημέρωσης των διαφόρων δεδομένων που παρέχει η εφαρμογή, καθώς επίσης και η εγκυρότητά τους.
* Η προστασία των δεδομένων που αφορούν την εταιρία, τους εργαζομένους και τους μετόχους-ιδιοκτήτες της.
* Το πλήθος των περιοχών και των χρονικών περιόδων για τα οποία είναι διαθέσιμα τα διάφορα σύνολα δεδομένων προς αξιοποίηση.
* Χρόνος απόκρισης του συστήματος στα διάφορα αιτήματα που θα εκτελεί ο λογαριασμός της κάθε εταιρίας, τα οποία ενδέχεται να αφορούν την αποστολή εξαιρετικά μεγάλου όγκου δεδομένων συγκριτικά με αυτά ενός κοινού χρήστη.
* Πλήθος χρηστών που αξιοποιούν την πλατφόρμα.

# Έκθεση απαιτήσεων χρηστών

Για την ικανοποιητική εμπειρία χρήσης της πλατφόρμας από κάθε εταιρικό πρόσωπο απαιτούνται:

* Δυνατότητα συνεχής επικοινωνίας των εκπροσώπων της εταιρίας με τους διαχειριστές του συστήματος για την διατύπωση πιθανών παραπόνων, σφαλμάτων ή και σχολίων που αφορούν τη χρήση της πλατφόρμας. Η παραπάνω επικοινωνία οφείλει να μπορεί να πραγματοποιηθεί και με την συμπλήρωση κάποιας φόρμας, πλατφόρμας ακόμη και αποστολή κάποιου mail στα οποία οι διαχειριστές οφείλουν να ανταποκρίνονται άμεσα.
* Παροχή απρόσωπων στατιστικών για τις διαφημίσεις της εταιρίας που εμφανίζονται στο site
* Αποδοτική απόκριση του συστήματος στα διάφορα αιτήματα της εταιρίας με πρωταρχική μέριμνα την παράδοση των διαφόρων συνόλων δεδομένων στις επιχειρήσεις.
* Δυνατότητα αύξησης των λεγόμενων quotas του λογαριασμού της εκάστοτε εταιρείας με κάποια σχετική χρέωση.
* Ύπαρξη πλούσιων διαγραμμάτων και γραφημάτων για κάθε σύνολο δεδομένων, που ικανοποιούν τις απαιτήσεις της κάθε εταιρίας.

# Αρχές του προτεινόμενου συστήματος

Οι αρχές γύρω από τις οποίες οφείλει να αναπτυχθεί και να λειτουργήσει η εν λόγω πλατφόρμα πρέπει να βασίζονται στην εταιρική υπευθυνότητα και σοβαρότητα των δύο μεριών για την ομαλή και κερδοφόρα συνεργασία τους. Εν περιλήψει, απαιτείται όπως προαναφέρθηκε η διασφάλιση προστασίας των δεδομένων κάθε εταιρίας και η σαφής διατύπωση των υπηρεσιών διαφήμισης, τις οποίες δύναται να προσφέρει η πλατφόρμα. Προς αυτή τη κατεύθυνση θεωρείται προαπαιτούμενη η ύπαρξη όρων χρήσης της πλατφόρμας αυτής από την εκάστοτε εταιρία.

# Περιορισμοί στο πλαίσιο του έργου

Η πρόσβαση της εταιρίας σε διάφορες πληροφορίες δραστηριότητας των χρηστών, οφείλει να σέβεται την ιδιωτικότητά τους και οι πληροφορίες αυτές να αξιοποιούνται καθαρά για στατιστικούς σκοπούς ακολουθώντας τις υποδείξεις και περιορισμούς των GDBR κανονισμών.

Όσον αφορά τον περιορισμό πλήθους αιτημάτων για την πρόσβαση των χρηστών στα δεδομένα της βάσης, είναι θεμιτή η άρση του περιορισμού αυτού με κάποιες πιθανές χρεώσεις.